PIÈCES A L’APPUI. 
101 
Et, —démonstrant que cellui n’est pas sage, 
Qui veult passer où n’a point de passage 
Et qui l’œul n’a 
A quelque port ou à quelque rivage, — 
Le propre lieu dont sa nef retourna , 
De deux pilliers de merveilleux ouvrage 
Si bien bourna, 
Que d’arrester à tous avis donna. 
L’ouvrier t’a fait non pas pour le reprendre. 
Il t’a fait tel, afin de grâces rendre 
A sa largesse. 
Se tu poeus riens humainement aprendre, 
Ton debvoir fais ; tu fais bien , c’est sagesse ; 
Mais l’éternel conseil vouloir entendre 
N est-ce simplesse 
Et courousser la divine haultesse? 
Cest exemple comptons-nous contre ceuîx 
Qui, par engin, veulent miner les cieulx 
Et qui se boutent 
En abisme par dessuz les sourcieulx, 
Quant à parler des faits Dieu trop s’escoutent, 
Disans : « Mal fait », où trop est péricieux. 
Las ! poy se doubtent 
Qui contre lui de langues poingnans joustent. 
Les jugemens divins sont plus parfonts 
Que nulle abisme ; il n’y a point de fons. 
Au bort demeure ; 
N’entre dedens, aultrement te confons. 
De tout véoir il n’est maintenant heure. 
Loe cellui qui te mist sur les fons. 
A ce labeure. 
En trouble mer la voye n’est pas seure. 
Conseil divin n’est fontaine, ne mer, 
Ne haulte abisme ; on ne le poeut sommer ; 
Car il comprent 
Eternité impossible à nommer , 
Et par ainsy tout homme trop mesprent 
Qui ne se scet à son gré conformer 
Et qui reprent 
L’infini sens dont tout fait et emprent. 
Musez aprèz ce que vous est possible 
A concevoir ; car il est impossible 
Que mainte chose 
Vous soit par cause et rayson entendible; 
Le soeul pourquoy en ung seul Dieu repose. 
Guaires n’y vault entendre bien la bible 
Avecq la glose ; 
Dieu son conseil célèbre à porte close. 
(Fslrif de Fortune et de Vertu,) 
Cous. 
Francs cueurs, plantés en terre, non pas pour y périr, 
Mais en cité céleste finablement flourir, 
Quant la male fortune vous vient batre et férir, 
Ayez de moy mémore , preste à tous secourir. 
Comme bons chevaliers errans , aventureux, 
Enflammés de vertu et d’honneur amoureux, 
Attendez sa bataille et ses cops rigoreux ; 
Plus ferra, plus monstrez qu’estes plus vigoureux. 
